Die Kaapse droogte, ’n strawwe ekonomie, misdaad en hoë brandstofpryse is van die faktore wat bygedra het tot ’n daling in die besprekings vir verblyf in die toerismebedryf, aldus ’n studie.
’n Persepsie-ontleding oor die toerismebedryf is onlangs deur JAMMS-vennote in Kaapstad gedoen. Die deelnemers sluit in Kaapstad-toerisme, die verteenwoordigende liggaam vir die hotelbedryf Fedhasa, SA Toerisme, die Suid-Afrikaanse Vereniging vir die Konferensiebedryf en die Suider-Afrika-toerismedienstevereniging met die steun van die Kaapse stadsraad, die Wes-Kaapse provinsiale regering en die Wes-Kaapse handelsbevorderingsagentskap (Wesgro).